ოგორალი სისტემა

ოგორალი სისტემა (ინგლ. Search engine) რე ვებ საიტი, ნამუშ მეშანილობაშთ რე ინტერნეტის ინფორმაციაშ მოგორაფა. გორუა უმენტაშო იხორციელებჷ მოსოფელიშ ფართო რშვილს. მოგორაფილი ინფორმაცია ტიპეფიშ მეჯინათ შილებე გირთასჷნ ვებ ხასჷლეფო, სურათეფო, ვიდეოფო დო ა.უ. თაშნეშე რე თიშნერი ოგორალი სისტემეფი, ნამუეფით FTP სერვერს გორუნა ფაილეფს. ვებ საიტეფიშ კატალოგეფშე გინორთელო, ნამუთ ედომუშამო ადამიერიშ ხეშე იმართუ, ოგორალი სისტემა მუშენს ადამიერიშ ხეშე სპეციალურო დორცხუაფილი ალგორითმეფით.

2008 წანას, კომპანია Net Applications-იშ მუნაჩემეფით Google-ს ორხველუდჷ ედომუშამი ბაზარიშ 79.90 %-ს, Yahoo — 11.01 %, MSN — 3.23 %, AOL — 2.17 %, Microsoft Live Search — 1.57 %, Ask — 1.10 %, AltaVista — 0.09 %, Excite — 0.04 %, Lycos — 0.01 %, All the Web — 0.01 % http://marketshare.hitslink.com/report.aspx?qprid=4&qptimeframe=M&qpsp=116&qpmr=100&qpdt=1&qpct=3&qpf=1.

 ისტორია 
 ქრონოლოგია რსული ერკებულშო ქოძირით ოგორალი სისტემეფიშ ერკებულიწანაოგორ. სისტ.მოლინა1993Aliwebგოტებულქ იჸუ1994WebCrawlerგოტებულქ იჸუInfoseekგოტებულქ იჸუLycosგოტებულქ იჸუ1995AltaVistaგოტებულქ იჸუ (DEC-იშ ნორთი)Magellanგოტებულქ იჸუ (The McKinley ბუნა)Exciteგოტებულქ იჸუSAPOგოტებულქ იჸუ1996Dogpileგოტებულქ იჸუInktomiდირცხუHotBotდირცხუAsk Jeevesდირცხუ1997Northern Lightგოტებულქ იჸუYandexგოტებულქ იჸუ1998Googleგოტებულქ იჸუ1999AlltheWebგოტებულქ იჸუGenieKnowsდირცხუNaverგოტებულქ იჸუTeomaდირცხუVivisimoდირცხუ2000Baiduდირცხუ2003Info.comგოტებულქ იჸუ2004Yahoo! Searchოეკონიეთ გოტებულქ იჸუA9.comგოტებულქ იჸუ2005MSN Searchოეკონიეთ გოტებულქ იჸუAsk.com გოტებულქ იჸუGoodSearch გოტებულქ იჸუ2006wikiseekდირცხუQuaeroდირცხუAsk.com გოტებულქ იჸუ Live Searchგოტებულქ იჸუ ChaChaგოტებულქ იჸუ ბეტა ვერსიაქGuruji.comგოტებულქ იჸუ ბეტა ვერსიაქ2007wikiseekგოტებულქ იჸუWikia Searchგოტებულქ იჸუ2008SearchMeგოტებულქ იჸუPowersetგოტებულქ იჸუViewziგოტებულქ იჸუCuilგოტებულქ იჸუBoogamiგოტებულქ იჸუ

მაართა ოგორალი სისტემა რდჷ «Wandex». ამდღარშო თინა ვა არსებენს. თინა დარცხუ მეთიუ გრეიქ (ინგლ. Matthew Gray), მასაჩუსეტსიშ ტექნოლოგიური უნივერსიტეტიშე, 1993 წანას. თე წანასჷთ დირცხუ ოგორალი სისტემაქ «Aliweb», ნამუთ ამდღარშახ მუშენს. მორო მაართა ოგორალი სისტემა, ნამუთ ედომუშამო "კითხულენდ" ვებ ხასჷლას რენჯი ტექსტის, რდჷ «WebCrawler», ნამუქუთ 1994 წანას გოტებულქ იჸუ. მუში ოწოხლეიანიფიშე გინორთათ, თინა გაბრას ირზენდჷ ნამდგარდია ონასკვუე ზიტყვებით გორუაშ, ნამდგარდია საიტის, მუთ ამდღარშო  ართნერი სტანდარტო რე გინორთელი დახე არძა ოგორალი სისტემაშო. 1994 წანას გოტებულქ იჸუ ოგორალი სისტემაქ Lycos-იქჷთ, ნამუქუთ კარნეგი მელონიშ უნივერსიტეტის დირცხუ.

მალას შხვა ოგორალი სისტემეფქ ხოლო გეკლარჩინდეს დო ქჷდიჭყეს პოპულარაფაშო ლჷმა.  ათენეფი რდეს Magellan, Excite, Infoseek, Inktomi, Northern Light, დო AltaVista. თაშნეშე დასაბაღო პოპულარული რდჷ Yahoo!, მორო თი ბორჯიშო მუში ოგორალი ფუნქცია ხვალე ვებ დირექტორიათ იფარგალებუდ, თის ვა შეულებუდ შხვა საიტეფიშ ინდექსირაფა.

1998 წანას ქიდირცხუ გუგლი-ქ, ნამუთ ამდღარშო არძაშე უმოს პოპულარული ოგორალი სისტემა რე. თინა ირინუანდჷ დო ირინუანს საიტეფიშ შეფასებაშ ინოვატორულ ფუნქციას, ნამუსუთ PageRank ჯოხო. გუგლი ეთმოჭოფუნს ინფორმაციას  თუ მუსხი შხვა საიტის რე რენჯი მოჩამილი საიტიშ რცხუ დო თეს ითოლწონენს საიტეფიშ შეფასება ბორჯის. გუგლი თაშნეშე გჷშმეგორუ მუში სადა დო მარტივი დიზაინით, გოშხვანერაფილო მიარე  მუში კონკურენტიშე, ნამუეფუშ დიზაინით პორტალიშ სტილს რე გინოჭყვადილი.

2000 წანას Yahoo!-ქ წჷმარინუ გორუაშ სერვისი, ნამუთ Inktomi ოგორალი სისტემაშ ბაზას ირინუანდ. Yahoo!-ქ ქიჸიდჷ Inktomi დო Overture (ნამუსუთ ორხველუდ AlltheWeb დო AltaVista) 2003 წანას. 2004 წანაშახ Yahoo! გუგლიშ ბაზას ირინუანდ, ოდო 2004 წანას თიქ მუში ოგორალი სისტემა ქუდარცხუ.

 ქოძირით თაშნეშე 
ოგორალი სისტემეფიშ ერკებული

 რესურსეფი ინტერნეტის 

 ოგორალი სისტემეფი საიტის dmoz.org
 ოგორალი სისტემეფიშ ისტორია 

 სქოლიო 

*
კატეგორია:ინტერნეტი